Berlin, ekspozitë mbi pasojat e Luftës së Dytë Botërore
Ekspozita: "1945 Humbja, Çlirimi, Fillimi i Ri", do të përkojë me përvjetorin e 70-të të Fitores në Europë më 8 maj
Shtatë dekada pas përfundimit të Luftës së Dytë Botërore në Evropë, më shumë se 500 fotografi dhe objekte të tjera arti janë sjellë në Berlin për një ekspozitë të madhe që tregon fundin e luftës dhe viteve të pasluftës në 12 vende. Ardhja e nazistëve në pushtet dhe hollësitë e aneksimeve dhe pushtimeve që pasuan kanë mbetur kryesisht të paeksploruara. Por, në vend të kësaj, ekspozita përqëndrohet në shkatërrimet dhe sfidat me të cilat janë ndeshur vendet më 8 maj të vitit 1945, pas mbarimit të luftës. Përveç Gjermanisë, ekspozita ilustron situatën humanitare dhe politike në vendet e pushtuara apo të aneksuara si Austria, Norvegjia, Danimarka, Luksemburgu, Holanda, Belgjika, Polonia dhe Republika Çeke, dhe shtetet aleate evropiane si Britania e Madhe, Franca dhe Bashkimi Sovjetik Ajo trajton pasigurinë politike pas luftës dhe se si qytetarët e thjeshtë u ndeshën me pasojat e konfliktit: nga gëzimi për çlirimin, deri tek sulmet hakmarrëse të kryera ndaj bashkëpunëtorëve të supozuar të nazistëve. thotë bashkë-kuratorja e ekspozitës Maja Peers. Ekspozita fillon me një dhomë të ftohtë, të ndriçuar mirë, me statistika nga lufta të shkruara në mure. Vizitori ndeshet menjëherë me realitetin e zymtë: 13 milionë njerëz u vranë nga nazistët; rreth 45 milionë njerëz vdiqën në luftë. Ekspozita gjithashtu jep hollësi mbi faktin se shtatë milionë njerëz, që kryenin punë të detyruar, u liruan në fund të luftës. Sipas bashkë-kuratores tjetër të ekspozitës, Babette Quinkert, synimi është të edukohet publiku gjerman mbi tmerret e luftës në vendet e tjera. thotë ajo. Shtatë dekada pas përfundimit të luftës në Evropë, në kryeqytetin gjerman ende mund të shihen pasojat e betejave përfundimtare të vitit 1945. Katedralja e Berlinit, e cila ndodhet afër Muzeu Historik, ende ka një fasadë të mbushur me vrima plumbash. Nëse një kujtesë e tmerreve të luftës është ende e nevojshme, një banor i Berlinit mund bëjë një ecje të shkurtër më në jug, ku do të ndeshej me memorialin e hebrenjve të vrarë të Evropës. Memoriali, i përbërë nga 2711 pllaka betoni në qendër të qytetit, u hap në vitin 2005 për të përkujtuar mbi 6 milion hebrenjtë që u vranë nga nazistët. Bashkë-kuratorja Quinkert thotë se për shumë gjermanë ballafaqimi me tmerret e luftës është i vështirë. Ekspozita u hap më 24 prill, dhe do të jetë e hapur për publikun deri më 25 tetor të këtij viti.